**O B A V I J E S T**

**o isplati jednokratne novčane pomoći učenicima i studentima**

Sukladno Programu socijalnih davanja za 2014. godinu kojeg je donijelo Općinsko vijeće 7.prosinca 2013. godine, Općina Ružić će isplatiti jednokratne novčane pomoći učenicima i studentima koji **imaju prebivalište** na području Općine, a za školsku /studentsku 2014/2015 godinu.

Učenicima osnovne škole isplatiti će se 500,00 kuna, učenicima srednje škole 800,00 kuna i studentima 1.500,00 kuna.

Uz **zahtjev za isplatu** (u prilogu) potrebno je priložiti **presliku tekućeg računa** i **presliku osobne** **iskaznice** jednog od roditelja učenika.

Za učenike Osnovne škole Gradac i Srednje škole u Drnišu Općina je zatražila spisak učenika, a za učenike koji pohađaju srednje škole u drugim mjestima, učenici su dužni uz zahtjev dostaviti i **potvrdu o redovnom upisu**.

Zahtjev se može podnijeti svaki radni dan u vremenu od 08,00 do 14,00 sati u uredu Općine u Gradcu.

**Za sve isplate uvjet je da podnositelji zahtjeva nemaju dugovanja prema općinskom proračunu.**